钦定古今图书集成/理学汇编/字学典/第074卷 > 《陶宗仪辍耕录》 > 评帖
## 钦定古今图书集成/理学汇编/字学典/第074卷 > 《陶宗仪辍耕录》 > 评帖

刘后村先生云“《阁帖》为祖。”〈十㢧〉《绛帖》次之。〈二十㢧〉临江又
次之，潭又次之，武冈又次之，大观尤妙。武冈佳者可
乱“绛”，临江佳者可乱“阁。”潭乃僧希白所模，有江左风
味。希白工于摹字，拙于寻行数墨，文理错缪，然则虽
工，其如难读何其字比之《淳化帖》为胜。东坡推潭帖
胜阁帖，韩𠈁胄家《开群玉帖》，字好。薛绍彭亦有《家塾
帖》好。